stanford-oval/wikipedia huggingface dataset:
กองทัพสิงคโปร์

| กองทัพสิงคโปร์ |
| --- | --- |
Angkatan Tentera Singapura
ตราประจำกองทัพสิงคโปร์
ก่อตั้ง: พ.ศ. 2504
เหล่า:  กองทัพบกสาธารณรัฐสิงคโปร์  กองทัพเรือสาธารณรัฐสิงคโปร์  กองทัพอากาศสาธารณรัฐสิงคโปร์
กองบัญชาการ: สิงคโปร์
ผู้บังคับบัญชา
ผู้บัญชาการสูงสุด: ประธานาธิบดี ตรรมัน จัณมุกรัตตินัม
รัฐมนตรีว่าการกระทรวงกลาโหม: ดร. เอิง เอ็ง เฮ็น
ผู้บัญชาการกองทัพ: พลโท เมลวิน อง
กำลังพล
อายุเริ่มบรรจุ: 16.5 ปี (สมัครใจ)
การเกณฑ์: อายุ 18 ปี (ประจำการ 22-24 เดือน)
ประชากร วัยบรรจุ: 1,292,471, อายุ 18-49 (2005)
ประชากร ฉกรรจ์: 934,317, อายุ 18-49 (2005)
ประชากรวัยถึงขั้น ประจำการทุกปี: (2005)
ยอดประจำการ: 71,600 (รวม 39,800 ทหารเกณฑ์)
ยอดสำรอง: 350,000 (2005)
รายจ่าย
งบประมาณ: 12.08 พันล้าน ดอลล่าร์สิงคโปร์ (2011)
ร้อยละต่อจีดีพี: 6% (2011)
อุตสาหกรรม
แหล่งผลิตในประเทศ: ST Engineering Ltd
แหล่งผลิตนอกประเทศ:  อัฟกานิสถาน    บราซิล    กัมพูชา    จีน    คิวบา    อิเควทอเรียลกินี    ฝรั่งเศส    เยอรมนี    อินโดนีเซีย    อิหร่าน    มาเลเซีย    เกาหลีเหนือ    โปแลนด์    รัสเซีย    ซาอุดีอาระเบีย    ซีเรีย    ยูเครน    สหราชอาณาจักร    สหรัฐ    เวเนซุเอลา
บทความที่เกี่ยวข้อง
ประวัติ: ประวัติศาสตร์ทางทหารของสิงคโปร์ เหล่าอาสาสมัครพลทหารปืนใหญ่  เหล่าอาสาสมัครตั้งถิ่นฐานช่องแคบ
ยศ: ยศทหาร เครื่องอิสริยาภรณ์
กองทัพสิงคโปร์ (อังกฤษ: Angkatan Tentera Malaysia-SAF,มลายู: Angkatan Bersenjata Singapura-ABS , จีน: 新加坡武装部队;) เป็นกองทัพในสังกัดกระทรวงกลาโหม โดยกองทัพสิงคโปร์นั้น ประกอบไปด้วยสามเหล่าทัพ คือ กองทัพบก กองทัพเรือ และกองทัพอากาศ ซึ่งมีหน้าที่ปกป้องผลประโยชน์ของอำนาจอธิปไตย และบูรณภาพดินแดนของสิงคโปร์จากภัยคุกคามภายนอก
ประวัติ

ในปี ค.ศ. 1819 เซอร์ โทมัส แรฟเฟิลส์ ขุนนางชาวอังกฤษได้เลือกสิงคโปร์เพื่อสร้างอาณานิคมใหม่ที่มีความปลอดภัยต่อของผลประโยชน์ของอังกฤษในเอเชียตะวันออกกับชาวดัตช์ ดังนั้น เมืองสิงคโปร์จึงได้กลายเป็นที่ตั้งของกองทัพอังกฤษโพ้นทะเลนานนับหลายทศวรรษ
กองทัพสิงคโปร์นั้นมีต้นกำเนิดจาก เหล่าอาสาสมัครตั้งถิ่นฐานช่องแคบ (SVA)  ซึ่งพวกเขาเหล่านี้เองได้ต่อยอดมาจาก เหล่าอาสาสมัครพลทหารปืนใหญ่ (SSVF)  ดังนั้นสิงคโปร์จึงเป็นแหล่งผลิตปืนใหญ่ชั้นเยี่ยมในภูมิภาค ซึ่งบรรดาปืนใหญ่นี้เองยังช่วยปราบกบฏในปี ค.ศ. 1915
ในช่วง สงครามโลกครั้งที่สอง SSVF ได้มีส่วนร่วมในการรบของสิงคโปร์ แต่ส่วนใหญ่ของสมาชิกถูกจับเมื่อ 15 กุมภาพันธ์ ค.ศ. 1942 เมื่อที่ตั้งของพวกเขาถูกบุกโจมตี ภายหลังสิ้นสุดสงคราม SSVF ก็ได้ถูกรื้อฟื้นขึ้นมาอีกครั้งในปี ค.ศ. 1948 แต่ SVA กลับเริ่มถูกรวมเข้ากับ กองกำลังทหารสิงคโปร์ (SMF)  ซึ่งภายหลังก็ได้มีการยุบ SSVF ลงในปี ค.ศ. 1954 จนกระทั่งในปี ค.ศ. 1961 กองกำลังทหารสิงคโปร์ ก็ได้กลายมาเป็น กองทัพสิงคโปร์
ยุทธภัณฑ์ > อาวุธประจำกาย

รถถังแบบ
ยุทธภัณฑ์ > อาวุธประจำหน่วย

รถถัง/ยานเกราะ
รถถังแบบ Leoprad 2 รถถังหลัก
แหล่งข้อมูลอื่น

เว็บไซต์อย่างเป็นทางการ: MINDEF, Singapore Army เก็บถาวร 2020-10-18 ที่ เวย์แบ็กแมชชีน, Singapore Navy เก็บถาวร 2020-10-17 ที่ เวย์แบ็กแมชชีน, Singapore Air Force เก็บถาวร 2020-06-19 ที่ เวย์แบ็กแมชชีน
The 3rd Generation SAF เก็บถาวร 2012-08-05 ที่ archive.today
Journal of the Singapore Armed Forces เก็บถาวร 2008-07-06 ที่ เวย์แบ็กแมชชีน – Contains scholarly articles on military issues, including those pertaining to the SAF's transformation into a 3rd Generation Fighting Force
US Department of State, Background notes on Singapore, Retrieved 23 Oct 2006.
MINDEF, The NS Portal เก็บถาวร 2021-03-19 ที่ เวย์แบ็กแมชชีน, Retrieved 23 Oct 2006.
Ranks and Paramilitary Ranks of Singapore เก็บถาวร 2010-08-07 ที่ เวย์แบ็กแมชชีน, Retrieved 23 Oct 2006.
เยอรมันวิงส์ เที่ยวบินที่ 9525

| --- | --- |
D-AIPX ลำที่ตก เมื่อปี 2557
สรุปIncident
วันที่: 24 มีนาคม พ.ศ. 2558
สรุป: เจตนาทำลายเครื่องบินโดยผู้ช่วยนักบิน
จุดเกิดเหตุ: เทือกเขาแอลป์ ประเทศฝรั่งเศส 44°16′53″N 6°26′23″E﻿ / ﻿44.2814°N 6.4398°E﻿ / 44.2814; 6.4398
ประเภทอากาศยาน: แอร์บัส เอ320-200
ดําเนินการโดย: เยอรมันวิงส์
ต้นทาง: ท่าอากาศยานบาร์เซโลนาเอล-แพรต บาร์เซโลนา ประเทศสเปน
ปลายทาง: ท่าอากาศยานนานาชาติดึสเซลดอร์ฟ ประเทศเยอรมัน
ผู้โดยสาร: 144
ลูกเรือ: 6
เสียชีวิต: 150 (ทั้งหมด) 
รอดชีวิต: 0
44°16′53″N 6°26′23″E﻿ / ﻿44.2814°N 6.4398°E﻿ / 44.2814; 6.4398
เยอรมันวิงส์ เที่ยวบินที่ 9525 (4U9525/GWI18G)  เป็นเที่ยวบินโดยสารระหว่างประเทศ เส้นทางการบินจากเมืองบาร์เซโลนา ประเทศสเปน ไปประเทศเยอรมัน ปฏิบัติการโดยอากาศยานแอร์บัส เอ320-200 ของเยอรมันวิงส์ ทะเบียน D-AIPX ที่ตก เมื่อวันที่ 24 มีนาคม พ.ศ. 2558 บริเวณกลางเทือกเขาแอลป์ ทางตอนใต้ของประเทศฝรั่งเศส ในบนเครื่องมีผู้โดยสาร 144 คน ลูกเรือ 6 คน
จากการสืบสวนเบื้องต้นพบว่า เหตุการณ์นี้เป็นการเจตนาทำลายเครื่องบินลำนี้ของผู้ช่วยนักบิน อันเดรียส ลูบิตซ์ ที่ปรับลดระดับการบินเป็นผลทำให้เครื่องตก ซึ่งการกระทำดังกล่าวชัดเจนว่าเป็นไปโดยเจตนา ขณะที่หอควบคุมการบินพยายามติดต่อมายังห้องนักบิน
รายละเอียดเหตุการณ์

เยอรมันวิงส์ เที่ยวบินที่ 9525 ออกเดินทางจากท่าอากาศยานบาร์เซโลนาเอล-แพรต บาร์เซโลนา ที่รันเวย์  เวลา 10.01 น. เพื่อเดินทางสู่ ท่าอากาศยานนานาชาติดึสเซลดอร์ฟ ประเทศเยอรมัน หลังออกเดินทาง ราว 52 นาที ได้ส่งสัญญาณฉุกเฉินกลับมายังหอควบคุมการบินในเมืองมาร์กเซย์ จากระดับความสูง 6,800 ฟิต โดยแจ้งขอลดระดับฉุกเฉิน โดยเครื่องบินลดระดับลงอย่างรวดเร็ว จากความสูง 38,000 ฟุต ลงเหลือ 5,000 ฟุต ภายในระยะเวลาเพียง 8 นาที โดยไม่ทราบสาเหตุ จนกระทั่งเครื่องบินดิ่งลงชนเทือกเขาแอลป์สในที่สุด
โดยหอควบคุมการบินได้รับการติดต่อครั้งสุดท้ายเมื่อเวลา 10.53 น. จากนั้นก็ไม่มีเสียงตอบรับใด ๆ จากห้องนักบินอีกเลย
อัยการบริซ โรแบง อัยการเมืองมาร์กเซย์ ฝรั่งเศส ได้แถลงในอีก 2 วันให้หลังจากอุบัติเหตุ โดยเปิดเผยข้อมูลจากกล่องบันทึกเสียงในห้องนักบินว่า อันเดรียส ลูบิตซ์ ชาวเยอรมัน นักบินผู้ช่วย เป็นผู้ควบคุมเครื่องบินในช่วงที่เกิดเหตุ และเจตนาทำลายเครื่องบินลำนี้ โดยไม่ยอมเปิดประตูให้กัปตันที่ถูกล็อกอยู่ด้านนอกห้องนักบิน คาดว่ากัปตันอาจออกไปเข้าห้องน้ำ ขณะที่ผู้ช่วยนักบินไม่ปริปากพูดแม้แต่คำเดียว หลังจากที่กัปตันออกไป ส่วนผู้โดยสารรู้ตัวในนาทีสุดท้าย เพราะได้ยินเสียงกรีดร้อง
เครื่องบิน

เครื่องบินที่ประสบอุบัติเหตุ คือเครื่องบินแอร์บัส เอ320-200 ทะเบียน D-AIPX, หมายเลขผลิต 147. เริ่มปฏิบัติการบินครั้งแรกเมื่อวันที่ 29 พฤศจิกายน พ.ศ. 2533 และรับมอบสู่สายการบิน ลุฟต์ฮันซา เมื่อวันที่ 5 กุมภาพันธ์ พ.ศ. 2534 ต่อมาได้รับมอบสู่สายการบิน เยอรมันวิงส์ เมื่อวันที่ 31 มกราคม พ.ศ. 2557 มีอายุการใช้งาน 24 ปี
ผู้โดยสารและลูกเรือ

มีผู้โดยสารทั้งหมด 144 คน และ ลูกเรืออีก 6 คน แบ่งตามสัญชาติอีก 18 ชาติ ส่วนใหญ่เป็นชาวสเปนและเยอรมนี ซึ่งมีผู้โดยสารเป็นชาวสเปน 51 คน ชาวเยอรมนี 70 คน และมีสัญชาติอื่น ๆ เช่น อาร์เจนตินา, คาซัคสถาน, สหราชอาณาจักร, สหรัฐอเมริกา เป็นต้น รวมทั้งมีนักเรียนชั้นมัธยมปลาย 16 คน และครู 2 คนจากโรงเรียนมัธยมโจเซฟ-โคนิง ในเมืองฮาลเติร์น ทางภาคตะวันตกเฉียงเหนือของประเทศ รวมถึงทารก 2 คน รวมอยู่ด้วย
เส้นทางการบิน
สายทอง ทองเจริญ

| สายทอง ทองเจริญ |
| --- | --- |

ข้อมูลพื้นฐาน
ชื่อเกิด: สายัณห์ คำทิพย์โพธิ์ทอง
เกิด: 1 มิถุนายน พ.ศ. 2490 (77 ปี)   อำเภอสะเมิง จังหวัดเชียงใหม่ ประเทศไทย
แนวเพลง: ตลกคำเมือง เพลงเหนือ เพลงล้านนา
อาชีพ: นักร้อง นักประพันธ์เพลง ศิลปินพื้นบ้าน (ภาคเหนือ)
ค่ายเพลง: การันตี โปรโมชั่น

สมาชิก: วงการันตี
สายทอง ทองเจริญ (เกิด 1 มิถุนายน พ.ศ. 2490) หรือที่รู้จักในนาม แซมซู่ซ่า  เป็นศิลปินพื้นบ้าน เป็นนักร้อง และเป็นนักประพันธ์เพลงคำเมือง มีชื่อเสียงจากการร้องเพลงตลกคำเมือง คู่กับ ลุงใจ ประพันธ์ แก้วเก๋ และวงการันตรี มีผลงานเป็นที่รู้จักจากเพลง ลุงใจแก้บน, ต๋ำฮากุ๊ยลาบ, คนเฒ่าป๋าปิ้ง และอีกหลายผลงานเพลง
ปัจจุบันอยู่บ้านเลขที่ 22/2 หมู่ที่ 5 บ้านป๊อก ตำบลสะเมิงเหนือ อำเภอสะเมิง จังหวัดเชียงใหม่
ประวัติ

สายัณห์ คำทิพย์โพธิ์ทอง หรือ สายทอง ทองเจริญ จบการศึกษาชั้นมัธยมศึกษาปีที่ 3 (ม.ศ.3) จากโรงเรียนปัทมเวทผดุง อำเภอสะเมิง จังหวัดเชียงใหม่  หลังจากนั้นได้เริ่มออกหาประสบการณ์เกี่ยวกับการขับขานซอพื้นบ้าน โดยฝึกเรียนกับพ่อครูหล้า บ้านหนองก๋าย อำเภอแม่แตง จังหวัดเชียงใหม่ จากนั้นได้ไปเรียนต่อจาก ทองสุข สิงห์สา บ้านแม่หยวก อำเภอแม่ริม จังหวัดเชียงใหม่ และได้เริ่มออกหาประการณ์ด้วยการประกอบอาชีพรับงานการแสดงร้องเพลง และการขับซอพื้นบ้านเรื่อยมา จนได้รับการยอมรับจากวงการเพลงพื้นเมือง และเป็นนักประพันธ์เพลงลูกทุ่งคำเมืองให้กับ บริษัท S.N โปรโมชั่น และศิลปินเพลงลูกทุ่งคำเมืองหลายท่าน จนได้รับความนิยมแพร่หลาย ต่อมาได้ตั้งบริษัทผลิตเพลงคำเมืองชื่อ“บริษัทการันตี โปรโมชั่น” พ่อครูสายัณห์ ถือเป็นกวีพื้นบ้านล้านนาผู้มีความคิดสร้างสรรค์ สืบทอดภาษาและวรรณกรรมล้านนา อันมีคุณค่าทางศิลปะการแสดงและวรรณศิลป์ดังปรากฏในผลงานการแต่งเพลงคำเมืองล้านานา และบทซอต่างๆ ซึ่งมี เนื้อหามากด้วยคุณค่าทางวัฒนธรรม และจิตวิญญาณแห่งล้านนา มีการประยุกต์ใช้ให้เข้ากับยุคสมัย ฟังแล้วเข้าใจ ง่าย พ่อครูสายัณห์ คำทิพย์โพธิ์ทอง หรือพ่อครูสายทอง ทองเจริญ ซึ่งเป็นชื่อเรียก ที่รู้จักกันทั่วไปในกลุ่มผู้ชื่นชอบศิลปะการแสดงซอพื้นเมือง และในนามเพลงลูกทุ่งคำเมืองในชื่อ “ไอ้แซม ซู่ซ่าส์” และด้วยความคิดที่มุ่งมั่นและความหวังที่ไม่อยากให้ศิลปะพื้นบ้านลางหายไปจากแผ่นดินล้านนา เนื่องจากท่านมองว่าศิลปะแขนงนี้ต้องอยู่คู่กับ วัฒนธรรม ประเพณี วิถีชีวิต และพระพุทธศาสนา อันเป็นสิ่งค้ำจุนจิตใจของคนในชุมชน และท้องถิ่นในล้านนา พ่อครูสายัณห์ จึงทุ่มเททั้งกายและใจ เพือให้เป็นสมบัติทางวัฒนธรรมสืบต่อให้กับเยาวชนรุ่นหลังสืบไป
ประวัติ > ผลงานการประพันธ์เพลงลูกทุ่งคำเมือง (วงการันตี) ที่ได้รับความนิยม

อัลบั้ม ชุดที่ 1 สจ. - อบต.รอแฟน
อัลบั้ม ชุดที่ 2 น้ำต๋าไก่ ไข้หวัดนก
อัลบั้ม ชุดที่ 3 ลุงใจแก้บน
อัลบั้ม ชุดที่ 4 เสียเพราะเหล้า เมาไม่ขับ
อัลบั้ม ชุดที่ 5 ต๋ำฮากุ๊ยลาบ
อัลบั้ม ชุดที่ 6 นางในก๊อง
อัลบั้ม ชุดที่ 7 ศีลห้า
อัลบั้ม ชุดที่ 8 บนเจ้าตี้
นอกจากนี้ยังประพันธ์เพลงให้กับศิลปินเพลงคำเมืองให้กับหลายๆ ท่าน เช่น วิฑูรย์ ใจพรหม, น้ำอ้อย ธรรมลังกา เป็นต้น
ผลงานเพลง > การันตี ชุด น้ำต๋าไก่ ไข้หวัดนก

ลักเมาน้องอ้อน
ต๋าบอดน้ำใส
อีวอก อีลิง
แอ่วสาวบ่าเก่า
โลภมากลาภหาย
ไข้หวัดนก
คำปันดอจคอม
เมียครู
นางงูเห่า
สิบแปดมงกุฎ
เสียงจากผู้นำ
น้ำต๋าไก่
ผลงานเพลง > การันตี ชุด ลุงใจแก้บน

ลุงใจแก้บน
คนเฒ่าป๋าปิ้ง
ผีปู่ย่าแค้น
สายเสียแล้ว
สองเกลอลักไก่
ทิพยาทร
เสน่ห์ยาแฝด
นักพนันจนมุม
แค้นต้องชำระ
เฒ่าชีกอ
หวยปลอม
ฮักพี่หนีพ่อ
ผลงานเพลง > การันตี ชุด เสียเพราะเหล้า เมาไม่ขับ

เสียเพราะเหล้า
เมาไม่ขับ
ผีสองนาง
คนขี้จุ๊
อะไรเอ่ย
ขี้เมาบาร์เบอร์
สองเฒ่าสองมุม
เสียเจิงเมียเสี่ยว
เสียงจากลุงใจ
ขอบคุณเมีย
การันตีสืบสาน
พิษการเมือง
ผลงานเพลง > การันตี ชุด ต๋ำฮากุ๊ยลาบ

ต๋ำฮากุ๊ยลาบ
กินฟรี
ควายไทย
แจกผ้าห่ม
ต้มเมีย
แบ่งปลา
เปิดไฟใส่หมวก
ผีย่าหม้อนึ้ง
ฟังหูไว้หู
เลี้ยงงัวแบ่งเกิ่ง
โล่นตวยก้นจ๊าง
หนุ่มวัยงอม
ผลงานเพลง > การันตี ชุด นางในก๊อง

ขางลูกสาว
ขายโต๊กโต
คนเฒ่าลำเอียง
แก้วแตก
นางในก๊อง
น้ำต๋าควาย
ยาหนุ่ม
เสียงครวญจากเจ้าที่
เลือกผู้นำ
อำนาจเงิน
เมียสองคน
ผลงานเพลง > การันตี ชุด ศีลห้า

ศีลข้อหนึ่ง ปาณา
กงกรรมกงเกวียน
ศีลข้อสอง อทินนา
กรรมตามทัน
ศีลข้อสาม กาเม
ใจเขาใจเรา
ศีลข้อสี่ มุสา
ข้อคิดคนลวง
ศีลข้อห้า สุราเมรัย
สุราพาวิวาท
คมในฝัก
หันเงินหน้าดำ หันคำหน้าเศร้า
ผลงานเพลง > การันตี ชุด สังคมก้มหน้า

เศรษฐกิจพอเพียง
สังคมก้มหน้า
แม่ง่อม
คนเฒ่าขายเขียว
ฝันที่เป็นจริง
กรรมคนแก่
บนควาย
ครอบครัวหูหนวก
ผ้าป่าปลอม
แปลกจริงหนอ
ข้าวแข็งแกงจืด
เล่าเจี้ยกำเมือง
ผลงานเพลง > การันตี ชุด บนเจ้าตี้

บนเจ้าตี้
สาวน้อยคาแฟ่
แก่แต่ก๋าย
เด็กเอ๋ยเด็กน้อย
น้ำจาแมวโพง
ป้อง่อม
สาวน้อยไฟแรง
ยาบ้าพาไป
แชมป์มาสาย
ทุกข์ชาวบ้าน
บ่าวเคิ้นไฟเขียว
ใจลอยคอยแฟน
ผลงานเพลง > การันตี ชุด ลำใยอบแห้ง

ดูดไขมัน
แก่แต่กาย
เด็กเอ๋ยเด็กน้อย
ลำใยอบแห้ง
โดนตัดตอน
บนเจ้าตี้
แชมป์มาสาย
หมอกับครู
เฒ่าคืนศีล
แข่งกลองหลวง
ผัวเปรตเมียยักษ์
ปุ๋ยปลอม
ทุกข์ชาวบ้าน
สู้ให้เป็น
ผลงานเพลง > การันตี ชุด มหาเหยิม

มหาเหยิม
คนแก่ชีกอ
คนขี้กั้ง
แม่พ่าน
ลูกเนรคุณ
สามคุ๊เปลือกเดือย
ให้แน่...แต่ช้าหน่อย
เงินซอมอ
อุทยานผาช่อ
วอนน้องกลับนา
คิดถึงบ้านนา
กะเทยเกษียณ
ผลงานเพลง > การันตี (New Single)

ปิดนมลูก
หน้ากากโควิด 19
ไฟไหม้ป่า
ผีข้าวมันไก่
แอ้ม อิค อุ้ยป้อ ลุงใจ (Cover เจน นุ่น โบว์)
ผลงานเพลง > การันตี (ละครซอ/เรื่อง)

เลือดต่างสี
รางวัล

พ.ศ. 2559 รางวัลภูมิแผ่นดินปิ่นล้านนา สาขาศิลปะการแสดงและการขับขานพื้นบ้าน
แหล่งข้อมูลอื่น

การันตีโปรโมชั่น
สำนักงานคณะกรรมการการอุดมศึกษา (ประเทศไทย)

| --- | --- |
Office of the Higher Education Commission

ภาพรวมหน่วยงาน
ก่อตั้ง: 9 กันยายน 2515 (2515-09-09)
หน่วยงานก่อนหน้า: ทบวงมหาวิทยาลัยของรัฐ สำนักนายกรัฐมนตรี (2515-2520) ทบวงมหาวิทยาลัย (2520-2545)
ยุบเลิก: 2 พฤษภาคม 2562 (2562-05-02) (5 ปี)
หน่วยงานสืบทอด: กระทรวงการอุดมศึกษา วิทยาศาสตร์ วิจัยและนวัตกรรม
สำนักงานใหญ่: 328 ถนนศรีอยุธยา แขวงทุ่งพญาไท เขตราชเทวี กรุงเทพมหานคร 10400
งบประมาณต่อปี: 6,915.3777 ล้านบาท (พ.ศ. 2559)
ฝ่ายบริหารหน่วยงาน: ศ.สัมพันธ์ ฤทธิเดช, เลขาธิการ ขจร จิตสุขุมมงคล, รองเลขาธิการ อรสา ภาววิมล, รองเลขาธิการ รศ.ประวิต เอราวรรณ์, รองเลขาธิการ
ต้นสังกัดหน่วยงาน: กระทรวงศึกษาธิการ
เว็บไซต์: www.mua.go.th
สำนักงานคณะกรรมการการอุดมศึกษา (ย่อว่า สกอ.; อังกฤษ: Office of the Higher Education Commission, OHEC) เป็นหนึ่งในห้าองค์กรหลัก และอดีตหน่วยงานในสังกัดของกระทรวงศึกษาธิการ มีคณะกรรมการการอุดมศึกษา (กกอ.) ทำหน้าที่ในการดูแลและรับผิดชอบการศึกษาระดับอุดมศึกษา ตั้งอยู่ 328 ถนนศรีอยุธยา แขวงทุ่งพญาไท เขตราชเทวี กรุงเทพมหานคร 10400
ภายหลังการประกาศใช้พระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 และ พระราชบัญญัติระเบียบบริหารราชการกระทรวงการอุดมศึกษา วิทยาศาสตร์ วิจัยและนวัตกรรม พ.ศ. 2562 สำนักงานคณะกรรมการการอุดมศึกษาได้ยุติบทบาทลง โดยได้ถ่ายโอนหน้าที่และความรับผิดชอบที่เกี่ยวข้องให้สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ที่จัดตั้งขึ้นใหม่ตั้งแต่วันที่ 2 พฤษภาคม พ.ศ. 2562 เป็นต้นไป
สัญลักษณ์ประจำสำนักงานคณะกรรมการการอุดมศึกษา > เครื่องหมายราชการ

สืบเนื่องมาจากทบวงมหาวิทยาลัยได้รับพระราชทานพระบรมราชานุญาตให้ใช้ตราประจำพระองค์พระบาทสมเด็จพระมงกุฏเกล้าเจ้าอยู่หัว นั่นคือ "พระวชิระ" เป็นตราประจำทบวงมหาวิทยาลัย ซึ่งต่อมาทบวงมหาวิทยาลัยได้เปลี่ยนเป็น "สำนักงานคณะกรรมการการอุดมศึกษา" จึงได้อัญเชิญ "พระวชิระ" มาเป็นตราประจำสำนักงานคณะกรรมการการอุดมศึกษาสืบเนื่องมา
สัญลักษณ์ประจำสำนักงานคณะกรรมการการอุดมศึกษา > สีประจำสำนักงานคณะกรรมการการอุดมศึกษา

สีประจำสำนักงานคณะกรรมการการอุดมศึกษา ได้แก่ สีม่วง-น้ำเงิน โดย
สีม่วง เป็นสีประจำวันพระราชสมภพของพระบาทสมเด็จพระมงกุฏเกล้าเจ้าอยู่หัว
สีน้ำเงิน เป็นสีประจำสถาบันพระมหากษัตริย์
หน้าที่ ความรับผิดชอบ

สำนักงานคณะกรรมการการอุดมศึกษามีอำนาจหน้าที่และความรับผิดชอบในการศึกษา วิเคราะห์ วิจัย ปัญหาและแนวทางการพัฒนาการอุดมศึกษาและจัดทำข้อเสนอนโยบายและมาตรฐานการอุดมศึกษา จัดทำแผนพัฒนาการอุดมศึกษาให้สอดคล้องกับความต้องการตามแผนพัฒนาเศรษฐกิจและสังคมแห่งชาติ และแผนการศึกษาแห่งชาติและพันธสัญญาที่เป็นไปตามข้อเสนอตกลงระหว่างประเทศ พร้อมทั้งวิเคราะห์ หลักเกณฑ์ และแนวทางการสนับสนุนทรัพยากร จัดตั้ง จัดสรรงบประมาณอุดหนุนสถาบันอุดมศึกษาและวิทยาลัยชุมชนตามหลักเกณฑ์และแนวทางที่กำหนด ตลอดจนเสนอแนะการจัดตั้ง ยุบ รวม ปรับปรุงและยกเลิกสถาบันอุดมศึกษาและวิทยาลัยชุมชน
นอกจากนี้ สำนักงานคณะกรรมการการอุดมศึกษายังมีหน้าที่ประสานและส่งเสริมการดำเนินงานพัฒนาทรัพยากรมนุษย์และศักยภาพนักศึกษา รวมทั้งผู้พิการ ผู้ด้อยโอกาส ในระบบอุดมศึกษา และการประสาน ส่งเสริมสนับสนุนการวิจัยเพื่อสร้างองค์ความรู้ใหม่ และเพื่อสนับสนุนการพัฒนาประเทศ รวมทั้งพัฒนาระบบและดำเนินการติดตาม ตรวจสอบและประเมินผลการจัดการอุดมศึกษา และการรวบรวมข้อมูล จัดทำสารสนเทศด้านการอุดมศึกษา และดำเนินงานฝ่ายเลขานุการคณะกรรมการการอุดมศึกษาและคณะกรรมการข้าราชการพลเรือนในสถาบันอุดมศึกษา ตลอดจนปฏิบัติงานอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการการอุดมศึกษา หรือตามที่กระทรวงหรือคณะรัฐมนตรีมอบหมาย
โครงสร้างการแบ่งส่วนราชการสำนักงานคณะกรรมการการอุดมศึกษา
สำนักอำนวยการ (สอ.)
สำนักนโยบายและแผนการอุดมศึกษา (สนผ.)
สำนักประสานและส่งเสริมกิจการอุดมศึกษา (สสอ.)
สำนักมาตรฐานและคุณภาพอุดมศึกษา (สมอ.)
สำนักยุทธศาสตร์อุดมศึกษาต่างประเทศ (สยต.)
สำนักส่งเสริมและพัฒนาศักยภาพอุดมศึกษา (สพน.)
สำนักส่งเสริมและพัฒนาสมรรถนะบุคลากร (สพบ.)
สำนักติดตามและประเมินผลอุดมศึกษา (สตป.)*
สำนักนิติการ (สนก.)*
*หน่วยงานภายในที่จัดตั้งขึ้นใหม่
รายนามเลขาธิการคณะกรรมการการอุดมศึกษา

บทความหลัก: รัฐมนตรีว่าการทบวงมหาวิทยาลัยของไทย
| --- | --- |
สำนักงานคณะกรรมการการอุดมศึกษา
รายนามเลขาธิการ: วาระการดำรงตำแหน่ง
1. ศาสตราจารย์ ร้อยตำรวจเอก วรเดช จันทรศร: 7 กรกฎาคม พ.ศ. 2546 – 19 เมษายน พ.ศ. 2547
2. นางพรนิภา ลิมปพยอม: 20 เมษายน พ.ศ. 2547 – 18 พฤษภาคม พ.ศ. 2547 (รักษาการ)
3. ศาสตราจารย์พิเศษ เภสัชกร ภาวิช ทองโรจน์: 19 พฤษภาคม พ.ศ. 2547 – 1 มิถุนายน พ.ศ. 2547 (รักษาการ)
: 2 มิถุนายน พ.ศ. 2547 – 30 กันยายน พ.ศ. 2549
4. นางสาวจิรณี ตันติรัตนวงศ์: 1 ตุลาคม พ.ศ. 2549 – 26 ธันวาคม พ.ศ. 2549 (รักษาการ)
5. ดร.กฤษณพงศ์  กีรติกร: 27 ธันวาคม พ.ศ. 2549 – 14 มกราคม พ.ศ. 2550 (รักษาการ)
: 15 มกราคม พ.ศ. 2550 – 30 กันยายน พ.ศ. 2550
6. ดร.สุเมธ  แย้มนุ่น: 1 ตุลาคม พ.ศ. 2550 – 30 กันยายน พ.ศ. 2555
7. นายอภิชาติ จีระวุฒิ: 1 ตุลาคม พ.ศ. 2555 – 30 กันยายน พ.ศ. 2556
8. ศาสตราจารย์พิเศษ ดร.ทศพร  ศิริสัมพันธ์: 1 ตุลาคม พ.ศ. 2556 – 27 มิถุนายน พ.ศ. 2557
9. รองศาสตราจารย์ นพ.กำจร ตติยกวี: 27 มิถุนายน พ.ศ. 2557 – 17 เมษายน พ.ศ. 2558
10. รองศาสตราจารย์ ดร.พินิติ รตะนานุกูล: 17 เมษายน พ.ศ. 2558 – 30 กันยายน พ.ศ. 2558
11. นางสาวอาภรณ์ แก่นวงศ์: 1 ตุลาคม พ.ศ. 2558 – 30 กันยายน พ.ศ. 2559
 12. นายสุภัทร จำปาทอง: 1 ตุลาคม พ.ศ. 2559 – 25 ธันวาคม พ.ศ. 2561
13. ศ.ดร.สัมพันธ์ ฤทธิเดช: 12 เมษายน พ.ศ. 2562 - 2 พฤษภาคม พ.ศ. 2562
ดูเพิ่ม

Thailand Qualifications Framework (TQF)
แหล่งข้อมูลอื่น

สำนักงานคณะกรรมการการอุดมศึกษา เก็บถาวร 2006-10-04 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม |
| --- | --- | --- |
 สึบทอดจาก:กระทรวงวิทยาศาสตร์และเทคโนโลยี  สำนักงานคณะกรรมการการอุดมศึกษา  สำนักงานกองทุนสนับสนุนการวิจัย  สำนักงานคณะกรรมการวิจัยแห่งชาติ 
| กรม |  สำนักงานรัฐมนตรี  สำนักงานปลัดกระทรวง  กรมวิทยาศาสตร์บริการ  สำนักงานปรมาณูเพื่อสันติ  สำนักงานการวิจัยแห่งชาติ  สถาบันอุดมศึกษาของรัฐที่เป็นส่วนราชการ  |  |
| รัฐวิสาหกิจ |  สถาบันวิจัยวิทยาศาสตร์และเทคโนโลยีแห่งประเทศไทย  องค์การพิพิธภัณฑ์วิทยาศาสตร์แห่งชาติ  |  |
| องค์การมหาชน |  สำนักงานนวัตกรรมแห่งชาติ (องค์การมหาชน)  สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)  สถาบันวิจัยดาราศาสตร์แห่งชาติ (องค์การมหาชน)  สถาบันเทคโนโลยีนิวเคลียร์แห่งชาติ (องค์การมหาชน)  สถาบันวิจัยแสงซินโครตรอน (องค์การมหาชน)  สถาบันสารสนเทศทรัพยากรน้ำ (องค์การมหาชน)  ศูนย์ความเป็นเลิศด้านชีววิทยาศาสตร์ (องค์การมหาชน)  |  |
| หน่วยงานอื่น ๆ |  สำนักงานพัฒนาวิทยาศาสตร์และเทคโนโลยีแห่งชาติ  สถาบันมาตรวิทยาแห่งชาติ  สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ  สถานศึกษาเคมีปฏิบัติ (กรมวิทยาศาสตร์บริการ)  สำนักงานคณะกรรมการส่งเสริมวิทยาศาสตร์ วิจัยและนวัตกรรม  |  |
หมวดหมู่
สงครามพระเจ้าตะเบ็งชเวตี้

| ด ค กสงครามพม่า–สยาม |
| --- | --- |
 พระเจ้าตะเบ็งชเวตี้  ช้างเผือก  การเสียกรุงครั้งที่หนึ่ง  ยุทธหัตถี  1593–1600  1609–1622  1662–1664  1675–1676  1700–1701  พระเจ้าอลองพญา  การเสียกรุงครั้งที่สอง  1767-1770  เชียงใหม่  บางแก้ว  อะแซหวุ่นกี้  เก้าทัพ  ท่าดินแดง  ตีเมืองทวาย  ทวาย  พม่าตีเชียงใหม่  เชียงแสน  เมืองถลาง  เชียงตุง 
สงครามพระเจ้าตะเบ็งชเวตี้ หรือ สงครามคราวเสียสมเด็จพระสุริโยทัย เป็นสงครามครั้งแรกระหว่างราชวงศ์ตองอูกับอาณาจักรอยุธยา และเป็นสงครามพม่า–ไทยครั้งแรกซึ่งจะดำเนินมาจนกลางคริสต์ศตวรรษที่ 19 สงครามนี้ขึ้นชื่อว่านำมาซึ่งการสงครามสมัยใหม่ตอนต้นในภูมิภาค และขึ้นชื่อในประวัติศาสตร์ไทยว่าสมเด็จพระสุริโยทัยสมเด็จพระราชินีสวรรคตในยุทธหัตถี
เหตุแห่งสงครามมีว่าพม่าพยายามขยายดินแดนไปทางทิศตะวันออกหลังมีความวุ่นวายทางการเมืองในอยุธยา ตลอดจนพยายามหยุดการรุกล้ำเข้าชายฝั่งตะนาวศรีตอนบนของอยุธยา พม่าว่าสงครามนี้เริ่มในเดือนมกราคม 2090 เมื่อกำลังของอยุธยาพิชิตเมืองชายแดนทวาย ในปีเดียวกันกองทัพพม่านำโดยแม่ทัพเจ้าลครอิน ยึดฝั่งตะนาวศรีตอนบนลงไปถึงทวายคืนได้ ในปีถัดมาคือ ตุลาคม 2091 กองทัพพม่าสามกองโดยมีพระเจ้าตะเบ็งชเวตี้และอุปราชบุเรงนองเป็นผู้นำบุกอยุธยาทางด่านเจดีย์สามองค์ กองทัพพม่าเจาะลึกถึงพระนครอยุธยาแต่ไม่อาจหักเอานครที่มีป้อมปราการหนาแน่นได้ หนึ่งเดือนหลังเริ่มล้อม การตีโต้ตอบของอยุธยาแก้การล้อมได้และขับกำลังฝ่ายบุกครอง แต่พม่าเจรจาการถอยทัพอย่างปลอดภัยโดยแลกกับการคืนองค์เจ้านายสำคัญสองพระองค์ คือ พระราเมศวร พระรัชทายาท และสมเด็จพระมหาธรรมราชาธิราชแห่งพิษณุโลก ที่ถูกจับเป็นเชลย
อย่างไรก็ตาม ชัยชนะครั้งนี้เป็นชัยชนะที่ไม่เด็ดขาด จึงได้นำไปสู่การบุกครองอีกครั้งในสงครามช้างเผือก รัชกาลพระเจ้าบุเรงนอง ใน พ.ศ. 2106 และสงครามคราวเสียกรุงศรีอยุธยาครั้งที่หนึ่ง ใน พ.ศ. 2112 ตามลำดับ
เบื้องหลัง > ความรุ่งเรืองของราชวงศ์ตองอู

พม่าในคริสต์ศตวรรษที่ 15 แบ่งออกเป็นสี่ศูนย์อำนาจ ได้แก่ อาณาจักรอังวะในพม่าตอนกลาง อาณาจักรหงสาวดีชายฝั่งทิศใต้ อาณาจักรมเยาะอู้ (อาระกัน) ทางทิศตะวันตก และรัฐฉานต่าง ๆ ทางทิศตะวันออกและทิศเหนือ เริ่มตั้งแต่คริสต์ทศวรรษ 1480 (ประมาณ พ.ศ. 2023) อังวะเริ่มแตกสลายเป็นอาณาจักรที่เล็กลง เมื่อต้นคริสต์ศตวรรษที่ 15 โม่ญี่นอดีตเมืองขึ้นของอังวะ และพันธมิตรสมาพันธ์รัฐฉานทางทิศเหนือ และอาณาจักรแปรทางทิศใต้ ตีโฉบฉวยดินแดนของอดีตเจ้าบรรณาการอยู่เป็นนิจโดยบ่อยครั้งและรุนแรงยิ่งขึ้น
ระหว่างสมัยความวุ่นวายนี้พระเจ้าเมงจีโยซึ่งขณะนั้นเป็นผู้ว่าราชการตองอู ภูมิภาคเล็ก ๆ ซึ่งตั้งอยู่ตะวันออกเฉียงใต้ของอาณาจักรอังวะประกาศอิสรภาพใน พ.ศ. 2033 และหลบการสู้รบภายใน ปีต่อ ๆ มาเมื่ออังวะเสียแก่กำลังผสมของสมาพันธ์รัฐฉานและแปรใน พ.ศ. 2070 ประชาชนจำนวนมากหลบหนีไปตองอูซึ่งเป็นภูมิภาคเดียวในพม่าตอนบนที่ยังสงบอยู่
ใน พ.ศ. 2074 พระเจ้าเมงจีโยเสด็จสวรรคต พระเจ้าตะเบ็งชะเวตี้สืบราชสมบัติจากพระราชบิดาเป็นพระมหากษัตริย์ตองอู เสถียรภาพของตองอูยังดึงดูดกำลังคนจากภูมิภาคแวดล้อม โดยเฉพาะหลัง พ.ศ. 2076 เมื่อสมาพันธ์รัฐฉานโจมตีแปร อดีตพันธมิตร บัดนี้ตองอูที่ขนาดยังเล็กเป็นอาณาจักรที่มีชาติพันธุ์พม่าเป็นผู้นำเพียงแห่งเดียว รายล้อมด้วยอาณาจักรที่ใหญ่กว่ามาก โชคดีแก่ตองอูที่สมาพันธ์รัฐฉานถูกรบกวนจากข้อพิพาทผู้นำภายใน และอาณาจักรหงสาวดี ซึ่งขณะนั้นเป็นอาณาจักรทรงพลังที่สุดในบรรดาอาณาจักรยุคหลังอาณาจักรพุกามมีผู้นำอ่อนแอพระเจ้าตะเบ็งชะเวตี้ตัดสินพระทัยไม่คอยที จนอาณาจักรใหญ่เป็นฝ่ายหันความสนใจมายังพระองค์
ใน พ.ศ. 2077 พระเจ้าตะเบ็งชะเวตี้และอุปราชาบุเรงนองซึ่งขณะนั้นมีอายุ 18 ปีทั้งคู่เปิดฉากการทัพแรกต่ออาณาจักรหงสาวดี การทัพนั้นเป็นชุดสงครามโดยกองทัพตองอูซึ่งจะดำเนินสืบเนื่องในเอเชียตะวันออกเฉียงใต้แผ่นดินใหญ่ทางตะวันตกและกลางไปอีก 80 ปีข้างหน้า ใน พ.ศ. 2081–2082 ตองอูที่เพิ่งตั้งตนยึดกรุงพะโคเมืองหลวงของอาณาจักรหงสาวดีได้ และยังยึดเมืองเมาะตะมะและมอละมไยน์ได้อีกในเดือนพฤษภาคม พ.ศ. 2084 จึงเป็นครั้งแรกที่พม่าและอยุธยามีพรมแดนติดต่อกันในชายฝั่งตะนาวศรีตอนบน
อีกหกปีถัดมา ตองอูง่วนสู้รบกับพันธมิตรของอาณาจักรหงสาวดี ได้แก่ แปร (พ.ศ. 2085) สมาพันธ์รัฐฉาน (พ.ศ. 2085–2087) และพันธมิตรของแปรคือ มรัคอู (อาระกัน) (พ.ศ. 2089–2090) ในปี พ.ศ. 2090 ก่อนสงครามพระเจ้าตะเบ็งชเวตี้ ตองอูควบคุมภูมิภาคพม่าตอนล่างตั้งแต่พุกามทางทิศเหนือจดมอละมไยน์ในทิศใต้
เบื้องหลัง > ความวุ่นวายในอยุธยา

สมเด็จพระไชยราชาธิราชทรงเป็นเลือดเนื้อเชื้อไขของราชวงศ์สุพรรณภูมิ ซึ่งชิงอำนาจมาจากราชวงศ์อู่ทองใน พ.ศ. 1952 พระองค์เสวยราชสมบัติเมื่อ พ.ศ. 2076 หลังจากทรงแย่งชิงราชบัลลังก์จากพระรัษฎาธิราชพระชนมายุ 5 พรรษา ซึ่งทรงครองราชย์เพียง 4 เดือน ยุวกษัตริย์นั้นถูกสำเร็จโทษ พระราชบิดาของพระรัษฎาธิราช คือ สมเด็จพระบรมราชาธิราชที่ 4 ทรงเป็นกึ่งพระเชษฐาของสมเด็จพระไชยราชาธิราช สมเด็จพระไชยราชาธิราชสวรรคตใน พ.ศ. 2089 หลังจากทรงครองราชย์มาเป็นระยะเวลา 13 ปี พระมหากษัตริย์รัชกาลต่อมา คือ พระยอดฟ้า
เนื่องจากพระยอดฟ้าเสด็จขึ้นครองราชย์ตั้งแต่ทรงพระเยาว์ พระราชมารดา ท้าวศรีสุดาจันทร์ จึงทรงสำเร็จราชการแทน โดยพระองค์ทรงสืบเชื้อสายจากราชวงศ์อู่ทอง พระอุปราชและกึ่งพระเชษฐาของสมเด็จพระไชยราชาธิราช พระเฑียรราชา ก็ทรงมีสิทธิ์ในอำนาจผู้สำเร็จราชการแผ่นดินเช่นกัน เพื่อหลีกเลี่ยงความขัดแย้งในราชสำนักกับท้าวศรีสุดาจันทร์จึงทรงออกผนวชเสีย มีผู้กล่าวว่าแม้ก่อนสมเด็จพระไชยราชาธิราชเสด็จสวรรคต ท้าวศรีสุดาจันทร์ทรงผิดประเวณีกับขุนชินราช ผู้ซึ่งเป็นผู้รักษาหอพระข้างในหรือหอพระเทพบิดรในพระบรมมหาราชวังของกรุงศรีอยุธยา เฟอร์เนา เมนเดส ปินโต นักสำรวจชาวโปรตุเกสร่วมสมัย บันทึกข่าวลือซึ่งอ้างว่าท้าวศรีสุดาจันทร์ทรงลอบวางยาพิษพระสวามีของตนเพื่อยึดราชบัลลังก์ และอาจเป็นไปเพื่อฟื้นฟูราชวงศ์อู่ทองที่ล่มไปแล้วใหม่ หลักฐานซึ่งสนับสนุนการกล่าวอ้างนี้ คือ การที่พระนางทรงประหารชีวิตขุนนางที่มีชื่อเสียงจำนวนมาก รวมทั้งพระยามหาเสนา และทรงแต่งตั้งคนที่พระนางโปรดแทน มีบันทึกเช่นกันว่า พระนางมีพระครรภ์แก่แล้วและอีกไม่ช้าจะประสูติพระธิดา เมื่อทรงเห็นว่าไม่อาจเก็บความลับนี้ได้แล้ว ใน พ.ศ. 2091 พระนางจึงรัฐประหาร ถอดพระโอรสของพระองค์ออกจากราชบัลลังก์และยกชู้รักของตนขึ้นเป็นพระมหากษัตริย์แทน เมื่อวันที่ 11 พฤศจิกายน พ.ศ. 1548 ทรงพระนามว่า สมเด็จพระวรวงศาธิราช มีการกล่าวว่าพระยอดฟ้าทรงถูกสำเร็จโทษหรือถูกพระราชมารดาวางยาพิษด้วย
รัชกาลขุนวรวงศาธิราชสั้นมาก ภายใน 42 วัน เจ้านายและขุนนางของรัฐจำนวนมากวางแผนถอดพระองค์ออกจากราชบัลลังก์ ผู้สมคบคิดนำโดยขุนพิเรนทรเทพ ผู้สืบเชื้อสายพระมหากษัตริย์สุโขทัยจากฝั่งพระบิดา และมีความสัมพันธ์กับสมเด็จพระไชยราชาธิราชทางพระมารดา แผนลอบปลงพระชนม์เป็นการล่อขุนวรวงศาธิราชจากพระราชวังไปยังป่าโดยกราบทูลว่าจะไปจับช้าง และเมื่อพระมหากษัตริย์ ท้าวศรีสุดาจันทร์และพระธิดาของทั้งสองเสด็จพระราชดำเนินโดยเรือประทับ ขุนพิเรนทรเทพและผู้สมคบคิดก็ลอบปลงพระชนม์ทั้งสามเสีย พระเฑียรราชาได้ทรงรับเชิญให้สึกและสืบราชบัลลังก์ ทรงพระนามว่า สมเด็จพระมหาจักรพรรดิ พระราชกรณียกิจแรก ๆ ของพระองค์ คือ ทรงสถาปนาขุนพิเรนทรเทพเป็นพระมหากษัตริย์สุโขทัย (ขณะนั้นเป็นรัฐบรรณาการของอยุธยา) ให้ไปประทับอยู่ที่เมืองพิษณุโลก ไม่นานหลังจากนั้น ขุนพิเรนทรเทพทรงได้รับสมัญญานามสมเด็จพระมหาธรรมราชาธิราช และทรงได้รับพระราชทานพระวิสุทธิกษัตรีย์เป็นอัครมเหสี